กลุ่มพลังงาน-ปิโตรฯบวกยกแผง ขานรับราคาน้ำมันดิบปรับตัวขึ้นกว่า 5%
กลุ่มพลังงาน-ปิโตรฯบวกยกแผง ขานรับราคาน้ำมันดิบปรับตัวขึ้นกว่า 5%
7 ต.ค. 2558

ผู้สื่อข่าวรายงานว่า ราคาหุ้น บริษัท ปตท. จำกัด (มหาชน) หรือ PTT ณ เวลา 10.03 น.อยู่ที่ 259.00 บาท บวก 6.00 บาท หรือ 2.37% มูลค่าการซื้อขาย 485.54 ล้านบาท  
ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.03 น.อยู่ที่ 72.00 บาท บวก 2.25 บาท หรือ 3.23% มูลค่าการซื้อขาย 211.42 ล้านบาท  
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.03 น.อยู่ที่ 57.25 บาท บวก 0.75 บาท หรือ 1.33% มูลค่าการซื้อขาย 28.66 ล้านบาท  
ราคาหุ้น บริษัท ไทยออยล์ จำกัด (มหาชน) หรือ TOP ณ เวลา 10.03 น.อยู่ที่ 57.00 บาท บวก 1.00 บาท หรือ 1.79% มูลค่าการซื้อขาย 17.29 ล้านบาท  
ทั้งนี้ ราคาหุ้นกลุ่มพลังงานปรับขึ้นแรงเนื่องจากวันนี้ราคาน้ำมันดิบเบรนท์และน้ำมันดิบเวสต์เท็กซัสปรับตัวเพิ่มขึ้นมากกว่า 2 เหรียญสหรัฐฯ ต่อบาร์เรล ซึ่งราคาน้ำมันดิบ WTI +5.36%
โดยราคาน้ำมันดิบเบรนท์ปรับขึ้นเนื่องเป็นวันที่สามติดต่อกันและปรับขึ้นเกินกว่ากรอบที่นักวิเคราะห์ส่วนใหญ่มองไว้ที่ประมาณ 47-50 เหรียญสหรัฐฯ ต่อบาร์เรล
ราคาล่าสุดอยู่ที่ 51.92 เหรียญสหรัฐฯ ต่อบาร์เรล ซึ่งนับเป็นราคาที่มากกว่า 50 เหรียญสหรัฐฯต่อบาร์เรล เป็นครั้งแรกในช่วง 1 เดือนที่ผ่านมา ซึ่งได้รับแรงสนับสนุนจากรายงานปริมาณน้ำมันดิบคงคลังสหรัฐฯ ที่ปรับลดลง และ EIA เผยภาวะอุปทานน้ำดิบล้นตลาดอาจคลี่คลายลง ประกอบกับการหารือระหว่างซาอุดิอาระเบีย รัสเซียและผู้ผลิตน้ำมันรายใหญ่อื่นๆ เกี่ยวกับประเด็นราคาน้ำมันดิบที่อยู่ในระดับต่ำ รวมทั้งค่าเงินดอลลาร์สหรัฐฯ ที่อ่อนค่าลง